CELEX: 32006R0840
Language: sk
Date: 2006-06-07 00:00:00
Title: Nariadenie Komisie (ES) č. 840/2006 zo  7. júna 2006 , ktorým sa stanovuje pre hospodársky rok 2006/2007 podpora pre broskyne určené na spracovanie v rámci nariadenia Rady (ES) č. 2201/96

8.6.2006   
            
            
               SK
            
            
               Úradný vestník Európskej únie
            
            
               L 154/7
            
         
      NARIADENIE KOMISIE (ES) č. 840/2006
   zo 7. júna 2006,
   ktorým sa stanovuje pre hospodársky rok 2006/2007 podpora pre broskyne určené na spracovanie v rámci nariadenia Rady (ES) č. 2201/96
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s produktmi zo spracovaného ovocia a zeleniny (1), najmä na jeho článok 6 ods. 1,
   keďže:
   
               (1)
            
            
               Článok 3 ods. 3 nariadenia Komisie (ES) č. 1535/2003 z 29. augusta 2003 o podrobných pravidlách uplatňovania nariadenia Rady (ES) č. 2201/96 týkajúceho sa režimu podpory výrobkov zo spracovaného ovocia a zeleniny (2) stanovuje Komisii, po overení rešpektovania prahov stanovených v prílohe III nariadenia (ES) č. 2201/96, uverejnenie uplatniteľnej výšky podpôr týkajúcej sa najmä broskýň.
            
         
               (2)
            
            
               Priemerné množstvá spracovaných broskýň počas troch posledných hospodárskych rokov v rámci režimu podpory sú nižšie ako prah Spoločenstva. Podpora uplatniteľná pre hospodársky rok 2006/2007 v každom príslušnom členskom štáte musí zodpovedať výške stanovenej v článku 4 ods. 2 nariadenia (ES) č. 2201/96.
            
         
               (3)
            
            
               Opatrenia uvedené v tomto nariadení sú v súlade so stanoviskom Riadiaceho výboru pre spracované produkty na báze ovocia a zeleniny,
            
         PRIJALA TOTO NARIADENIE:
   Článok 1
   Podpora pre broskyne v hospodárskom roku 2006/2007 v zmysle článku 2 nariadenia (ES) č. 2201/96 je 47,70 EUR na tonu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
   Je uplatniteľné pre hospodársky rok 2006/2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. júna 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 297, 21.11.1996, s. 29. Nariadenie naposledy zmenené a doplnené nariadením Komisie (ES) č. 386/2004 (Ú. v. EÚ L 64, 2.3.2004, s. 25).
   
      (2)  Ú. v. EÚ L 218, 30.8.2003, s. 14. Nariadenie naposledy zmenené a doplnené nariadením (ES) č. 1663/2005 (Ú. v. EÚ L 267, 12.10.2005, s. 22).